Diari Oficial de la Generalitat Valenciana


Sumari del DOGV 9281, del 18-02-2022 (2022/1054)

RESOLUCIÓ de 9 de febrer de 2022, del Protectorat de Fundacions de la Generalitat, per la qual es fa públic l'extracte de diverses resolucions de la Secretaria Autonòmica de Justícia i Administració Pública, relatives a la inscripció en el Registre de Fundacions de la Comunitat Valenciana de noves entitats.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9281

Data del DOGV
:   18-02-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/1054


Data del document
:   09-02-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública

RESOLUCIÓ de 9 de febrer de 2022, del Protectorat de Fundacions de la Generalitat, per la qual es fa públic l'extracte de diverses resolucions de la Secretaria Autonòmica de Justícia i Administració Pública, relatives a la inscripció en el Registre de Fundacions de la Comunitat Valenciana de noves entitats. [2022/1054]  
La Secretaria Autonòmica de Justícia i Administració Pública ha dictat les resolucions següents:  
  
- Resolució de data 13 de gener de 2022, de la Secretaria Autonòmica de Justícia i Administració Pública, de la Conselleria de Justícia, Interior i Administració Pública, per la qual es va acordar inscriure en el Registre de Fundacions de la Comunitat Valenciana l'entitat denominada Fundació de la Comunitat Valenciana Granados Monlleó amb el número 130C i classificar-la amb caràcter d'assistència a persones discapacitades (15), sota la tutela del Protectorat que exerceix la Generalitat. El domicili de la Fundació queda establit en 12117 Nules (Castelló) Polígon Industrial Cardanelles, carrer C, Nau 18.  
Fins i activitats:  
«La Fundació té per objecte l'atenció social integral per a persones discapacitades que no requerisquen ajuda de terceres persones.  
Correspon al Patronat de la Fundació determinar la manera en què s'hauran de complir els fins enumerats en aquest article.  
El desenvolupament de l'objecte de la Fundació s'efectuarà a través d'alguna de les formes d'actuació següents:  
a) Promoció i realització de quantes activitats contribuïsquen a la millora de les condicions de vida i procuren la plena inclusió en la societat, escola i treball de les persones discapacitades.  
b) Promovent i gestionant recursos per a la realització d'estudis i investigacions en els camps de la medicina, psicologia, educació i dret, que contribuïsquen a la millora de les condicions de vida d'aquestes persones i al seu desenvolupament i benestar.  
c) Generant ocupació, mitjançant qualsevol forma legal, protegit o no, per a la integració laboral de les persones amb minusvalideses, i donant-los la formació necessària per a l'accés al món laboral.  
d) Promoure i finançar, l'edició i distribució de publicacions, la celebració de cursos, conferències i en general qualssevol activitats que possibiliten la millora i el benestar d'aquestes persones i les seues famílies.  
e) Promoure, per a la seua millor integració, activitats d'oci i esbarjo».  
Beneficiaris:  
«Seran potencials beneficiaris de la Fundació qualsevol persona discapacitada que no requerisca ajuda de terceres persones, l'àmbit o la residència de les quals radique en qualsevol població de la Comunitat Valenciana.  
La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que, reunint les condicions adés expressades, estime el Patronat que en són legítims creditors, d'acord amb les bases, normes o regles que establisca a l'efecte.  
Ningú podrà al·legar enfront de la Fundació, dret preferent a gaudir dels seus beneficis, ni imposar la seua atribució a persona o entitat determinada».  
  
- Resolució de data 13 de gener de 2022, de la Secretaria Autonòmica de Justícia i Administració Pública, de la Conselleria de Justícia, Interior i Administració Pública, per la qual es va acordar inscriure en el Registre de Fundacions de la Comunitat Valenciana l'entitat denominada Fundació Centre Internacional per a la Investigació de l'Envelliment de la Comunitat Valenciana amb el número 248A i classificar-la amb caràcter Investigació (21), sota la tutela del Protectorat que exerceix la Generalitat. El domicili de la Fundació queda establit en 03977 Elx (Alacant) c/ Severo Ochoa, 30.  
Fins, activitats i beneficiaris:  
«La finalitat, d'interés general i sense ànim lucratiu de la Fundació, és contribuir a l'impuls, la promoció, estudi i desenvolupament de la investigació científicament excel·lent sobre l'envelliment, des d'una perspectiva multidisciplinària, inclosa la biologia i intel·ligència artificial amb reconeixement internacional i l'aspiració de tindre un impacte social i econòmic positiu.  
Contribueixen, al seu torn, a finalitats particulars de l'ICAR.  
a) Desenvolupar un estudi i investigació d'avantguarda en el camp de la biologia molecular i cel·lular i de la genètica d'envelliment, així com la biologia computacional i de sistemes, i la intel·ligència artificial per a la comprensió de la biologia d'envelliment.  
b) Desenvolupar noves teràpies i/o tractaments per a les malalties associades a l'envelliment, així com nous biomarcadors d'aquestes.  
  
c) Activar com a centre d'excel·lència en la investigació d'envelliment, sent referència i node d'interacció per a altres centres o instituts d'investigació biomèdica, sanitària i biotecnològica relacionada amb l'envelliment.  
d) Desenvolupar programes de formació a través d'accions específiques, seminaris, programes de formació de personal becari o en pràctiques, supervisió de tesis doctorals i qualsevol altra que puga contribuir a la formació.  
e) Col·laborar en el disseny del marc dels principis generals i les directrius per al foment i ordenació de les activitats relacionades amb la investigació sobre l'envelliment a Europa.  
f) Organitzar trobades científiques nacionals i internacionals.  
g) Obtindre recursos propis, subvencions, beques, ajudes i donacions atorgades tant per institucions públiques com de persones físiques i jurídiques privades, destinats per a finançar actuacions que faciliten l'assoliment destinats a finançar actuacions que faciliten l'assoliment de l'objectiu principal i de les finalitats fundacionals.  
h) Qualssevol altres finalitats que contribuïsquen a l'assoliment de l'objectiu principal i de les finalitats fundacionals.  
El contingut dels apartats anteriors no té caràcter limitatiu i s'ha de considerar vàlida tota actuació que coadjuve a l'assoliment de l'objectiu i al desenvolupament de l'activitat de la Fundació.  
Per tant, els fins de la Fundació tenen com a beneficiaris les persones humanes en general i en particular, el col·lectiu de la tercera edat»  
  
  
- Resolució de data 13 de gener de 2022, de la Secretaria Autonòmica de Justícia i Administració Pública, de la Conselleria de Justícia, Interior i Administració Pública, per la qual es va acordar inscriure en el Registre de Fundacions de la Comunitat Valenciana l'entitat denominada Fundació Mediaseguros Fundació de la Comunitat Valenciana amb el número 249A i classificar-la amb caràcter d'activitat econòmica (80), sota la tutela del Protectorat que exerceix la Generalitat. El domicili de la Fundació queda establit en 03469 Alacant, carrer Segura, 13.  
  
Fins i activitats:  
«La Fundació té per objecte la promoció i el desenvolupament empresarial, en el més ampli del seu concepte, en l'activitat de mediador/agent/corredor d'assegurances, així com la seua representativitat davant les administracions, associacions empresarials, entitats asseguradores, associacions de consumidors i usuaris, agents socials, etc., a fi d'aconseguir una major divulgació, comprensió i valoració de l'activitat professional del mediador d'assegurances.  
Igualment la Fundació promourà el desenvolupament, execució i presentació empresarial de protocols i eines, destinades als professionals mediadors en l'inici de la professió, durant la mateixa i per a la continuïtat del negoci en els casos de mort i/o jubilació, així com, oferirà informació i ajuda en la successió, als familiars de mediadors morts que no tinguen continuïtat per al desenvolupament del negoci.  
  
Correspon al Patronat de la Fundació determinar la manera en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.  
El desenvolupament de l'objecte de la Fundació s'efectuarà a través d'alguna de les formes d'actuació següents:  
- La formació i la seua alta especialització  
- La promoció social de la figura i la imatge del mediador d'assegurances i dels seus serveis professionals.  
- La divulgació d'informes i ajuda al mediador en cas de mala praxi.  
- Ajuda en successió d'empresa, relleu generacional i protocol familiar.  
- Formació, assessorament/gestió i guia apara l'inici de la professió.  
  
- Ajuda en processos de defunció del titular del negoci.  
- Ajuda en la gestió empresarial del dia a dia dels agents/corredors d'assegurances.  
- Creació de manuals, llibres o documentació per a l'exercici de la professió.  
- La col·laboració amb l'Institut de Mediació (INMESE) en l'elaboració de cursos per a resoldre de manera ràpida i eficaç conflictes en matèria civil, mercantil, i, en general, amb especial recalcament en la resolució de conflictes entre assegurats i companyies reconeguts pel Ministeri de Justícia.  
Per a l'obtenció d'aquests fins podrà organitzar i gestionar seminaris, conferències, xarrades, màsters, simposis i cursos dirigits a l'actualització dels coneixements dels mediadors d'assegurances.  
No obstant això, té com a finalitat constituir-se en un centre de formació inicial o continuada en matèria d'assegurances. La relació d'activitats que s'acaba d'exposar no serà en cap cas limitativa.  
La Fundació podrà realitzar, entre altres, les activitats següents:  
- El foment de la Responsabilitat Social Corporativa i l'organització i lliurament de premis a la labor de les empreses en aquesta àrea.  
- Realització de programes de voluntariat i cooperació social, propis o a través d'organitzacions i entitats col·laboradores.  
- Posada en marxa de programes i accions dirigides a promoure la visibilitat de la dona en el sector de les assegurances en general.  
- Esdeveniments i actuacions de promoció dels fins de la fundació i les seues activitats.  
- Participar i col·laborar en el desenvolupament de les activitats d'altres entitats, organismes, institucions o persones físiques i/o jurídiques, que, d'alguna manera, puguen servir a l'objecte perseguit per la Fundació».  
Beneficiaris:  
«Seran potencials beneficiaris de la Fundació els professionals dedicats a l'activitat de mediació d'assegurances.  
La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que reunint les condicions adés expressades, estime el Patronat que en són legítims creditors, d'acord amb les bases, normes o regles que establisca a l'efecte.  
  
Ningú podrà al·legar enfront de la Fundació, dret preferent a gaudir dels seus beneficis, ni imposar la seua atribució a persona o entitat determinada».  
  
- Resolució de data 31 de gener de 2022, de la Secretaria Autonòmica de Justícia i Administració Pública, de la Conselleria de Justícia, Interior i Administració Pública, per la qual es va acordar inscriure en el Registre de Fundacions de la Comunitat Valenciana l'entitat denominada Fundació José i Adela Castell Ripoll de la Comunitat Valenciana, amb el número 652V i classificar-la amb caràcter cultural (30), sota la tutela del Protectorat que exerceix la Generalitat. El domicili de la Fundació queda establit en 46003 Algemesí (València) Parc Salvador Castell, 4-1r-1a.  
Fins i activitats:  
«La Fundació té per objecte:  
a) Facilitar suport econòmic o logístic a estudiants capacitats, voluntariosos i responsables, però mancats de recursos econòmics per a la seua formació bàsica, mitjana o superior, mitjançant beques o ajudes directes.  
b) El suport a la integració dels més necessitats, promovent la seua educació, per si o a través d'entitats establides a l'efecte.  
c) Combatre la discriminació per raó de sexe o altres, promovent el seu desenvolupament cultural, prestant especial atenció a les dones necessitades d'ajudes.  
d) Foment d'activitats culturals i els valors culturals i humans, en els seus diferents aspectes, en favor de la ciutat d'Algemesí.  
e) Honrar i promoure el record a la memòria de la família Castell Ripoll.  
f) Altres iniciatives d'índole cultural.  
Correspon al Patronat de la Fundació determinar la manera operacional i pràctica pel qual s'arbitraran les mesures per a complir els fins enumerats en aquest article. Les prestacions de la Fundació s'atorgaran als beneficiaris de forma no lucrativa».  
Beneficiaris:  
«Podran ser beneficiaris de l'activitat pròpia de la Fundació, totes aquelles persones físiques o jurídiques, públiques o privades, interessades i implicades en els fins la promoció dels quals constitueix l'objecte de la Fundació o l'activitat principal de la qual estiga relacionat amb ella. La selecció dels beneficiaris en cada cas concret, així com l'import de les ajudes econòmiques, es realitzarà tenint en compte criteris d'adequació amb la fi fundacional, aptituds dels candidats, importància o transcendència social o científica de l'activitat i la disponibilitat econòmica de la Fundació.  
El Patronat establirà les normes pertinents per a poder accedir a aquestes ajudes i la Fundació donarà publicitat suficient a les seues activitats a través del web perquè puguen ser conegudes pels seus eventuals beneficiaris».  
  
Cosa que es fa pública en compliment del que es disposa en l'article 29.h de la Llei 8/1998, de 9 de desembre, de la Generalitat Valenciana, de fundacions de la Comunitat Valenciana, modificada per la Llei 9/2008, de 3 de juliol de 2008, que estableix com a funció específica del Protectorat «donar publicitat a l'existència i activitats de les fundacions», així com per apreciar-se la concurrència d'interés públic en el seu general coneixement.  
  
València, 9 de febrer de 2022.- La secretària autonòmica de Justícia i Administració Pública (p. d. c. R 02.08.2019; DOGV 8606, de 05.08.2019): Isabel Gemma Fajardo Garcia.